CELEX: 62014TN0199
Language: ro
Date: 2014-03-28 00:00:00
Title: Cauza T-199/14: Acțiune introdusă la 28 martie 2014 – Vanbreda Risk & Benefits/Comisia

26.5.2014   
            
            
               RO
            
            
               Jurnalul Oficial al Uniunii Europene
            
            
               C 159/36
            
         Acțiune introdusă la 28 martie 2014 – Vanbreda Risk & Benefits/Comisia
   (Cauza T-199/14)
   2014/C 159/49
   Limba de procedură: franceza
   
      Părțile
   
   
      Reclamantă: Vanbreda Risk & Benefits (Anvers, Belgia) (reprezentanți: P. Teerlinck și P. de Bandt, avocați)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               anularea Deciziei Comisiei Europene din 30 ianuarie 2014 [Ares(2014)221245] prin care Comisia a decis să nu rețină oferta depusă de VANBREDA RISK & BENEFITS SA pentru lotul 1 al contractului 2013/S 155 269617 (cererea de ofertă nr. OIB.DR.2/PO/2013/062/591) și să atribuie contractul societății Marsh SA;
            
         
               —
            
            
               obligarea la depunerea documentelor menționate în capitolul III (măsuri de organizare a procedurii) din prezenta cerere introductivă;
            
         
               —
            
            
               constatarea răspunderii extracontractuale a Comisiei și obligarea acesteia la plata către reclamantă a sumei de 1 000 000 de euro cu titlu de despăgubiri pentru pierderea șansei de a câștiga contractul, pentru pierderea de referințe și pentru prejudiciul moral suferit;
            
         
               —
            
            
               în orice caz, obligarea Comisiei la plata cheltuielilor de judecată în prezenta procedură.
            
         
      Motivele și principalele argumente
   
   În susținerea acțiunii, reclamanta invocă un motiv unic, întemeiat pe nelegalitatea atribuirii de către Comisie a contractului unei societăți care nu ar fi atașat la oferta sa, contrar caietului de sarcini, un Acord/Procură de angajare a răspunderii pentru executarea în solidar a contractului de către toți asigurătorii care fac parte din consorțiu.
   Motivul este împărțit pe trei aspecte, referitoare la faptul că Comisia:
   
               —
            
            
               ar fi încălcat principiul egalității ofertanților, articolul 111 alineatul (5) și articolul 113 alineatul (1) din Regulamentul financiar (1), precum și articolul 146 alineatele (1) și (2), articolul 149 alineatul (1) și articolul 158 alineatele (1) și (3) din Regulamentul de aplicare (2) și dispozițiile caietului de sarcini, prin declararea ofertei depuse de Marsh ca fiind conformă, deși aceasta nu conținea Acordul/Procura semnată în mod legal de toți asiguratorii care fac parte din consorțiu, potrivit dispozițiilor caietului de sarcini;
            
         
               —
            
            
               ar fi încălcat principiul egalității de tratament a ofertanților, precum și articolul 112 alineatul (1) din Regulamentul financiar și articolul 160 din Regulamentul de aplicare, prin faptul că a permis ca Marsh să își modifice oferta după data-limită de depunere a ofertelor;
            
         
               —
            
            
               ar fi încălcat principiul transparenței, coroborat cu articolul 102 alineatul (1) din Regulamentul financiar prin faptul că a refuzat să ofere un răspuns precis la întrebarea adresată de reclamantă pentru a afla dacă Acordul/Procura fusese semnată de toți asigurătorii care participă la consorțiul reprezentat de Marsh și dacă acest document fusese anexat la oferta depusă de Marsh.
            
         
      (1)  Regulamentul (UE, Euratom) nr.o966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (JO L 298, p. 1).
   
      (2)  Regulamentul delegat (UE) nr.o1268/2012 al Comisiei din 29 octombrie 2012 privind normele de aplicare a Regulamentului (UE, Euratom) nr. 966/2012 al Parlamentului European și al Consiliului privind normele financiare aplicabile bugetului general al Uniunii (JO L 362, p. 1).